Diari Oficial de la Generalitat Valenciana


Sumari del DOGV 7002, del 12-04-2013 (2013/3284)

RESOLUCIÓ de 20 de març de 2013, de la Conselleria d'Educació, Cultura i Esport, per la qual es modifiquen les ensenyances impartides pel Centre privat de Formació Professional Pax de València.
-------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7002

Data del DOGV
:   12-04-2013

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2013/3284


Data del document
:   20-03-2013

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament

RESOLUCIÓ de 20 de març de 2013, de la Conselleria d'Educació, Cultura i Esport, per la qual es modifiquen les ensenyances impartides pel Centre privat de Formació Professional Pax de València. [2013/3284]  
L'expedient ha sigut iniciat a instància del representant de la titularitat del Centre privat de Formació Professional Pax de València, codi 07763317, que sol·licita la modificació de l'autorització per supressió del cicle formatiu de grau superior de Gestió d'Allotjaments Turístics, autorització del cicle formatiu de grau superior d'Imatge per al Diagnòstic, i canvi de torn en la impartició del cicle formatiu de grau superior d'Educació Infantil, que passarà del torn de vesprada al torn de matí i reducció dels seus llocs escolars.  
Vist l'informe tècnic favorable de 5 d'octubre de 2012, del Servici d'Infraestructures i Gestió Patrimonial.  
Vist l'Informe favorable de la Direcció General de Centres Docents de 17 d'octubre de 2012 respecte a l'adequació de les instal·lacions proposades, quant a espais educatius, d'acord amb la legislació aplicable.   
Vista la proposta, de 21 de desembre de 2012, de la Direcció Territorial competent, que inclou l'informe favorable, de 20 de desembre de 2012, de la Unitat Tècnica de Construccions i el compromís per part del centre d'aportar la relació del professorat i titulacions respectives de les ensenyances afectades.  
Vist el Reial Decret 1147/2011, de 29 de juliol, pel qual s'establix l'ordenació general de la Formació Professional del sistema educatiu (BOE 30.07.2011); el Reial Decret 132/2010, de 12 de febrer (BOE 12.03.2010), pel qual s'establixen els requisits mínims dels centres que impartisquen les ensenyances del segon cicle de l'Educació Infantil, l'Educació Primària i l'Educació Secundària; l'annex V del Reial Decret 777/1998 de 30 abril, pel qual es desenrotllen determinats aspectes de l'ordenació de la formació professional en l'àmbit del sistema educatiu (BOE 08.05.1998); el Reial Decret 1394/2007, de 29 d'octubre,únicament i exclusivament respecte al programa educatiu de la modificació sol·licitada; l'Orde de 25 de maig de 2004, de la Conselleria d'Infraestructures i Transport, per la qual es desenrotlla el Decret 39/2004 de 5 de març del Govern Valencià en matèria d'accessibilitat en l'edificació de pública concurrència quant a la zona afectada per l'ampliació i modificació sol·licitada; i el Reial Decret 332/1992, de 3 d'abril (BOE 09.04.1992), sobre autoritzacions de centres docents privats per a impartir ensenyances de règim general no universitàries.  
  
Vista la proposta del director general de Centres i Personal Docent de data 20 de març de 2013 i de conformitat amb esta, i en exercici de les atribucions conferides per l'article 28 de la Llei 5/1983, de 30 de desembre, del Consell, i l'article 4 del Decret 190/2012, de 21 de desembre, del Consell, pel qual s'aprova el Reglament Orgànic i Funcional de la Conselleria d'Educació, Cultura i Esport, i en virtut de la delegació establida en la Resolució de 20 d'abril de 2012, resolc:  
  
  
Primer  
Modificar les ensenyances autoritzades del Centre privat de Formació Professional Pax de València, codi 78174110, en els termes que s'especifiquen:  
Supressió del cicle formatiu de grau superior de Gestió d'Allotjaments Turístics (codi ensenyança: 07216336467), unitat, amb 20 llocs escolars, en torn de vesprada.  
Autorització del cicle formatiu de grau superior (1r i 2n curs) d'Imatge per al Diagnòstic (codi ensenyança: 64450702892), amb 20 llocs escolars cada curs, en torn de matí.  
Canvi de torn del cicle formatiu de grau superior (1r i 2n curs) d'Educació Infantil (codi ensenyança: 80330844291), del torn de vesprada amb 60 llocs escolars, al torn de matí amb 20 llocs escolars per curs.  
Quant a la resta de cicles formatius, la composició del centre es manté igual a la ja autoritzada per Resolució de 18 d'agost de 2010 (DOCV 24.09.2010).  
  
  
Segon  
Quant a la modificació de convenis o concerts educatius subscrits amb el centre, caldrà ajustar-se al que disposa l'article 35 de l'Orde 7/2013, de 30 de gener, de la Conselleria d'Educació, Cultura i Esport, per la qual s'establix el procediment que s'ha de seguir pels centres docents de la Comunitat Valenciana per a sol·licitar l'accés al règim de convenis o concerts educatius, la seua renovació, la seua pròrroga, o la modificació dels mateixos i s'aproven els models de documents administratius en què s'han de formalitzar els esmentats convenis o concerts (DOCV 6955, 31.01.2013).  
  
Tercer  
La present autorització donarà lloc a les corresponents inscripcions en el Registre de Centres Docents de la Comunitat Valenciana.  
  
Quart  
La present resolució tindrà efectes des de la data en què es dicta, no obstant això, els seus efectes acadèmics s'entenen referits al pròxim curs escolar.  
De conformitat amb el que establixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i Procediment Administratiu Comú (BOE 285, 27.11.1992) i els articles 10, 14 i 46 de la Llei 29/1998, de 13 de juliol, reguladora de la Jurisdicció Contenciosa Administrativa (BOE 167, 14.07.1998), contra el present acte, que posa fi a la via administrativa, es podrà interposar recurs potestatiu de reposició o plantejar directament recurs contenciós administratiu en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant de la consellera d'Educació, Cultura i Esport, en el termini d'un mes a comptar de l'endemà de la notificació.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de la notificació.  
Per als interessats que no siguen objecte de notificació, els terminis començaran a comptar de l'endemà de ser publicada en el Diari Oficial de la Comunitat Valenciana.  
  
València, 20 de març de 2013.- La consellera d'Educació, Cultura i Esport, p. d. (R 20.04.2012, DOCV 6763, 27.04.2012), el secretari autonòmic d'Educació i Formació: Rafael Carbonell Peris.